Bern-Alpane

**Bern-Alpane** omfattar fleire fjellkjeder i dei vestlege delane av Alpane, i Sveits. Sjølv om ein større del av fjella ligg i Berner Oberland-regionen av kantonen Bern, ligg delar av Bern-Alpane i dei tilstøytande kantonane Valais, Luzern, Obwalden, Fribourg og Vaud. Dei siste går ofte under nemningane Fribourg-Alpane og Vaud-Alpane, høvesvis.

Rhône-dalen skil Bern-Alpane frå Chablais-massivet i vest, og frå Wallis-Alpane i sør. Den øvre delen av Rhône-dalen skil dei frå Lepontin-Alpane i søraust, medan Grimselpasset og Aar-dalen skil dei frå Uri-Alpane i aust. Nordgrensa for Bern-Alpane er mindre klar, men kan seiast å liggje på ei line mellom Genfersjøen og Vierwaldstättersjøen.

Bern-Alpane er nedbørsfelt til elva Aar og bielva Saane i nord, og til elvane Rhône i sør og Reuss i aust.

## Morfologi
Ryggrada i Bern-Alpane er ei 100 km lang fjellkjede som strekker seg frå vest (Dent de Morcles) til aust (Sidelhorn) langs grensa mellom kantonane Bern (nord) og Valais (sør). Bortsett frå den aller vestlegaste delen, er denne grensa vasskilje mellom Nordsjøen og Middelhavet. Denne ryggrada ligg ikkje midt i fjellkjeda, men ligg nær (10-15 km) Rhône-elva i sør. Av den grunn er det stor skilnad mellom landskapa på sørsida og nordsida. På sørsida fell sidedalane bratt ned mot Rhône-dalen, i nord vert fjella gradvis lågare til dei går over i åslandskapet på det sveitsiske platået eller i innsjøane Thunsjøen og Brienzsjøen i aust.

Vest for Gemmipasset består fjellkjeda i hovudsak av nokre få og høge toppar (så som Wildhorn), litt over 3000 moh, ofte dekt av isbrear. Fjellkjeda vider seg mykje ut i dei austlege delane, med fjelltindar på over 4000 meter. Dette er elles den delen av Alpane som har flest brear, store og små.

## Jungfrau-Aletsch-Bietschhorn
*Jungfrau-Aletsch-Bietschhorn-området* ligg i dei austlege delane av Bern-Alpane, i den mest bredekte delen av Alpane. Aletschgletscher, dei to fjelltoppane Jungfrau og Bietschhorn er særlege attraksjonar å skode. Området vart i 2001 teke med på verdsarvlista til UNESCO. I 2007 vart området utvida og fekk namnet *Schweizer Alpen Jungfrau-Aletsch*. Etter utvidinga er fleire store brearmar, som Fieschergletscher og Aargletscher, omfatta av UNESCO-lista.

## Fjelltoppar

Dei høgste toppane i Bern-Alpane:

## Isbrear
Dei største isbreane: 

* Aletschbreen
* Fiescherbreen
* Unteraarbreen
* Nedre Grindelwaldbreen
* Oberaletschbreen
* Mittelaletschbreen
* Gaulibreen
* Langbreen
* Øvre Grindelwaldbreen
* Kanderbreen
* Tschingelbreen
* Rosenlauibreen
* Plaine Morte
* Wildstrubelbreen
* Tsanfleuronbreen
* Diableretsbreen

## Fjellovergangar
Dei viktigaste fjellovergangane i Bern-Alpane er:


Fjellovergangarstadtypehøgdenivå

Lauitor	Lauterbrunnen til Eggishorn	snø3700 m
Mönchjoch	Grindelwald til Eggishorn	snø3560 m
Jungfraujoch	Wengernalp til Eggishorn	snø3470 m
Strahleggpasset	Grindelwald til Grimselpasset	snø
Grünhornlücke	Aletschgletscher til Fiescherbreen	snø3305 m
Oberaarjoch	Grimsel til Eggishorn	snø3233 m
Gaulipasset	Grimsel til Meiringen	snø3206 m
Petersgrat	Lauterbrunnen til Lötschental	snø3205 m
Lötschenlücke	Lötschental til Eggishorn	snø3204 m
Lauteraarsattel	Grindelwald til Grimsel	snø3156 m
Beichgrat		Lötschental til Belalp	snø3136 m
Lammernjoch	Lenk til Gemmi	snø3132 m
Triftlimmi	Rhonebreen til Gadmental	snø3109 m
Sustenlimmi	Stein Alp til Göschenen	snø3103 m
Gamchilucke	Kiental til Lauterbrunnen	snø2833 m
Tschiugelpasset	Lauterbrunnen til Kandersteg	snø2824 m
Hohtürlipasset	Kandersteg til Kiental	sti 	2707 m
Lötschenpasset	Kandersteg til Lötschental	snø2695 m
Sefinenfurgge	Lauterbrunnen til Kiental	sti 	2616 m
Wendenjoch	Engelberg til Gadmental	snø2604 m
Furtwangsattel	Guttannen til Gadmental	sti 	2558 m
Furkapasset	Rhônebreen til Andermatt	veg 	2436 m
Rawilpasset	Sion til Lenk im Simmental	rideveg 	2415 m
Gemmipasset	Kandersteg til Leukerbad	rideveg 	2329 m
Surenenpasset	Engelberg til Altdorf	sti 	2305 m
Sustenpasset	Meiringen til Wassen	veg 	2262 m
Sanetschpasset	Sion til Saanen	rideveg 	2234 m
Jochpasset	Meiringen til Engelberg	rideveg 	2215 m
Grimselpasset	Meiringen til Rhonebreen	veg 	2164 m
Kleine Scheidegg	Grindelwald til Lauterbrunnen	sti, jernbane 	2064 m
Col de Cheville	Sion til Bex	rideveg 	2049 m
Grosse Scheidegg	Grindelwald til Meiringen	rideveg 	1967m
Col de Jaman	Montreux til Montbovon	rideveg jernbanetunnel	1516 m 
Brünigpasset	Meiringen til Luzern	veg, jernbane 1035 m


## Sjå òg
* Dei sveitsiske Alpane

## Kjelder

* *Denne artikkelen bygger på «[[:en:Bernese Alps|Bernese Alps]]» frå , den 5. oktober 2009.* 
 

## Bakgrunnsstoff
* Bern-Alpane  på NASA Earth Observatory